Dvergmål

Se også: Dvergmål (album) av Ym:stammen.
Dvergmål er en norsk musikkgruppe som baserer seg på folkemusikk. Gruppa består av Øyonn Groven Myhren, Marit Mattisgard, Jon Anders Halvorsen og Turid Spildo Nerdrum (født 1967). Spildo kommer fra Granvin i Hardanger, har studert ved Rauland-akademiet (Høgskolen i Telemark) og gått i lære hos Knut Hamre og bestefaren Einar Spildo. Gruppa har tatt navn etter et gammelt ord for ekko, folk trodde det var dvergene som hermet når det kom ekko fra fjellet. 

Dvergmål ble formelt startet i 1996 da de ga ut en plate med musikk basert på Ivar Aasens tekster. Den ble nominert til Spellemannprisen. De ble så utfordret til å lage en konsert til Folkemusikkdagane i Ål i 2002, og da laget de en kirkekonsert med salmedikteren Elias Blix sine tekster til folketoner. Dette stoffet ble i 2004 spilt inn på plate i Ris kirke i Oslo. 

Alle medlemmene i gruppa er kvedere og synger. Jon Anders Halvorsen spiller i tillegg harmonium, Marit Mattisgard spiller langeleik, Øyunn Groven Myren spiller lyre og seljefløyte og Turid Spildo Nerdrum spiller hardingfele. 

Diskografi
Visor og kvæde frå Blåberglandet (Grappa, 1996)
Song i himmelsalar (Heilo, 2004)

 Referanser 

Kategori:Norske folkemusikkgrupper
Kategori:Etableringer i 1996